
ЕЎРАЗІЙСКАЯ ЭКАНАМІЧНАЯ КАМІСІЯ
КАЛЕГІЯ


РАШЭННЕ

	«11» ліпеня 2023 г.
	         № 98
	                              г. Масква   




Аб унясенні змяненняў у Патрабаванні да падсістэмы аграпрамысловага комплексу дзяржаў – членаў Еўразійскага эканамічнага саюза ў рамках інтэграванай інфармацыйнай сістэмы Еўразійскага эканамічнага саюза і правілы ўзаемадзеяння па яе фарміраванні 

У адпаведнасці з падпунктам 7 пункта 1 артыкула 95 Дагавора аб Еўразійскім эканамічным саюзе ад 29 мая 2014 года і пунктам 9 пераліку мер, накіраваных на ўніфікацыю заканадаўства дзяржаў – членаў Еўразійскага эканамічнага саюза ў сферах выпрабавання сартоў і насенняводства сельскагаспадарчых раслін, зацверджанага Рашэннем Вышэйшага Еўразійскага эканамічнага савета ад 21 мая 2021 г. № 7, Калегія Еўразійскай эканамічнай камісіі вырашыла: 
1. Унесці ў Патрабаванні да падсістэмы аграпрамысловага комплексу дзяржаў – членаў Еўразійскага эканамічнага саюза ў рамках інтэграванай інфармацыйнай сістэмы Еўразійскага эканамічнага саюза і правілы ўзаемадзеяння па яе фарміраванні, зацверджаныя Рашэннем Калегіі Еўразійскай эканамічнай камісіі ад 31 студзеня 2017 г. № 18, змяненні згодна з дадаткам.
2. Гэта Рашэнне ўступае ў сілу па сканчэнні 30 каляндарных дзён з даты яго афіцыйнага апублікавання.


	Старшыня Калегіі
Еўразійскай эканамічнай камісіі
	М. Мясніковіч

ДАДАТАК
да Рашэння Калегіі
Еўразійскай эканамічнай камісіі
ад 11 ліпеня 2023 г. № 98


ЗМЯНЕННІ,
якія ўносяцца ў Патрабаванні да падсістэмы 
аграпрамысловага комплексу дзяржаў – членаў Еўразійскага эканамічнага саюза ў рамках інтэграванай інфармацыйнай 
сістэмы Еўразійскага эканамічнага саюза і правілы ўзаемадзеяння па яе фарміраванні 

1.  У пункце 1 словы «ўключаючы адзіны рэестр сартоў сельскагаспадарчых раслін, рэсурс даных аб племянных жывёлах і селекцыйных дасягненнях у галіне племянной жывёлагадоўлі, рэсурс навукова-даследчых распрацовак» замяніць словамі «ўказаных у пункце 11 гэтых Патрабаванняў».
2.  Пункт 11 дапоўніць падпунктамі «з» і «і» наступнага зместу:
«з) адзіны рэестр суб’ектаў гаспадарання дзяржаў-членаў, якія ажыццяўляюць дзейнасць па вытворчасці і (або) рэалізацыі насення сельскагаспадарчых раслін;
і) адзіны рэестр дакументаў, якія ўтрымліваюць звесткі аб сартавых і пасяўных (пасадачных) якасцях насення сельскагаспадарчых раслін, выдадзеных у дзяржавах-членах.».
3. Падпункт «а» пункта 12 дапоўніць абзацамі наступнага зместу:
«аб суб’ектах гаспадарання дзяржаў-членаў, якія ажыццяўляюць дзейнасць па вытворчасці і (або) рэалізацыі насення сельскагаспадарчых раслін;
аб дакументах, якія ўтрымліваюць звесткі аб сартавых і пасяўных (пасадачных) якасцях насення сельскагаспадарчых раслін, выдадзеных у дзяржавах-членах;».
4. Пункт 14 дапоўніць падпунктамі «і» і «к» наступнага зместу:
«і) аб суб’ектах гаспадарання дзяржаў-членаў, якія ажыццяўляюць дзейнасць па вытворчасці і (або) рэалізацыі насення сельскагаспадарчых раслін;
к) аб дакументах, якія ўтрымліваюць звесткі аб сартавых і пасяўных (пасадачных) якасцях насення сельскагаспадарчых раслін, выдадзеных у дзяржавах-членах.».
5. Пункт 23 пасля абзаца першага дапоўніць абзацам наступнага зместу:
«Адзіны рэестр суб’ектаў гаспадарання дзяржаў-членаў, якія ажыццяўляюць дзейнасць па вытворчасці і (або) рэалізацыі насення сельскагаспадарчых раслін, фарміруецца на падставе звестак, якія перадаюцца органамі дзяржаў-членаў, упаўнаважанымі на рэалізацыю ўзгодненай (скаардынаванай) аграпрамысловай палітыкі, у Еўразійскую эканамічную камісію да 1 лютага бягучага года па стане на 1 студзеня бягучага года паводле формы згодна з дадаткам.».
6. Дапоўніць дадаткам наступнага зместу:

	«ДАДАТАК
да Патрабаванняў да падсістэмы аграпрамысловага комплексу дзяржаў – членаў Еўразійскага эканамічнага саюза ў рамках інтэграванай інфармацыйнай сістэмы Еўразійскага эканамічнага саюза і правілах узаемадзеяння па яе фарміраванні


ЗВЕСТКІ, 
якія перадаюцца органамі дзяржаў – членаў Еўразійскага эканамічнага саюза, упаўнаважанымі на рэалізацыю ўзгодненай (скаардынаванай) аграпрамысловай палітыкі, у Еўразійскую эканамічную камісію для фарміравання адзінага рэестра суб’ектаў гаспадарання дзяржаў-членаў, якія ажыццяўляюць дзейнасць па вытворчасці і (або) рэалізацыі насення 
сельскагаспадарчых раслін 

